David Johansen

David Johansen, rodným menom David Roger Johansen (* 9. január 1950, New York, New York, USA) je americký spevák, hudobný skladateľ a herec. Najviac sa preslávil ako frontman skupiny New York Dolls a tiež dosiahol komerčný úspech v žánri lounge music pod pseudonymom Buster Poindexter.

Život 
Narodil sa v newyorskom obvode Staten Island matke s írskymi koreňmi a otcovi s nórskymi. Svoju kariéru zahájil koncom šesťdesiatych rokov ako člen skupiny Vagabond Missionaries. Roku 1971 spolu s Johnnym Thundersom, Sylvainom Sylvainom, Billom Murciom a Arthurom Kanom založil skupinu New York Dolls. Po vydaní dvoch štúdiových albumov (Johansen bol spolu s Thundersom hlavným autorom piesní) sa skupina rozpadla.

Johansen sa následne vydal na sólovú dráhu, počas ktorej ho spočiatku sprevádzal i Sylvain. V druhej polovici osemdesiatych rokov začal vystupovať pod menom Buster Poindexter a začal sa venovať inému žánru: tzv. lounge music. Neskôr sa opäť venoval kariére pod svojím vlastným menom a roku 2004 obnovil skupinu New York Dolls.

Diskografia 
 David Johansen (1978)
 The David Johansen Group Live (1978)
 In Style (1979)
 Here Comes the Night (1981)
 Live It Up (1982)
 Sweet Revenge (1984)
 Buster Poindexter (1987)
 Buster Goes Berserk (1989)
 Buster's Happy Hour (1994)
 Buster's Spanish Rocketship (1997)
 David Johansen and the Harry Smiths (2000)
 Shaker (2002)

Referencie

Externé odkazy  
 
 New York Dolls
 David Johansen Resource

Zdroj 

Rockoví speváci USA
Bluesoví speváci USA
Skladatelia modernej hudby USA
Speváci-skladatelia USA
Osobnosti USA írskeho pôvodu
Osobnosti USA nórskeho pôvodu